Tonski sistem

**Tonski sistem** (, , , ). predstavlja niz svih tonova kojim se služimo u muzici počevši od najdubljeg tona iz *subkontra oktave* (**<small>2</small>C**) do najvišeg tona iz *pete oktave* (**h<sup>5</sup>**). Sedam osnovnih tonova (*c, d, e, f, g, a, h*) se 9 puta ponavlja, i to, svaki put u drugoj visini.

## Nazivi oktava tonskog sistema
Da bi se istoimeni tonovi različiti po visini mogli razlikovati, tonski sistem je podeljen na *oktave tonskog sistema*, što će reći da svaki ton u tonskom sistemu ima svoju *oktavnu pripadnost* i svoju oznaku, a svaka oktava svoj naziv i svoju oznaku.

Nazivi oktava u tonskom sistemu su sledeći:

# **Subkontra** je najdublja oktava. Beleži se malim brojem 2 ispred velikog slova. Sadrži sledeće tonove: *<small>2</small>C*, *<small>2</small>D*, *<small>2</small>E*, *<small>2</small>F*, *<small>2</small>G*, *<small>2</small>A*, *<small>2</small>H* koji se čitaju: *subkontra* C, *subkontra* D, *subkontra* E, itd.
# **Kontra** je duboka oktava. Beleži se malim brojem 1 ispred velikog slova. Sadrži sledeće tonove: *<small>1</small>C*, *<small>1</small>D*, *<small>1</small>E*, *<small>1</small>F*, *<small>1</small>G*, *<small>1</small>A*, *<small>1</small>H* koji se čitaju: *kontra* C, *kontra* D, *kontra* E, itd.
# **Velika** oktava ima ovaj naziv jer se njeni tonovi beleže velikim slovom. Sadrži sledeće tonove: *C*, *D*, *E*, *F*, *G*, *A*, *H* koji se čitaju: *veliko* C, *veliko* D, *veliko* E, itd.
# **Mala** oktava je dobila naziv jer se njeni tonovi beleže malim slovima. Sadrži sledeće tonove: *c*, *d*, *e*, *f*, *g*, *a*, *h* koji se čitaju: *malo* c, *malo* d, *malo* e, itd.
# **Prva** ili **jedanput podvučena oktava** zove se tako jer je "podvučena" jednom pomoćnicom. Njeni tonovi beleže se malim slovom i brojem 1 iznad njih. Sadrži sledeće tonove: *c<sup>1</sup>*, *d<sup>1</sup>*, *e<sup>1</sup>*, *f<sup>1</sup>*, *g<sup>1</sup>*, *a<sup>1</sup>*, *h<sup>1</sup>* koji se čitaju: *c jedan*, *d jedan,* *e jedan* itd.
# **Druga** ili **dvaput podvučena oktava** zove se tako jer je "podvučena" sa dve pomoćnice. Njeni tonovi beleže se malim slovom i brojem 2 iznad njih. Sadrži sledeće tonove: *c<sup>2</sup>*, *d<sup>2</sup>*, *e<sup>2</sup>*, *f<sup>2</sup>*, *g<sup>2</sup>*, *a<sup>2</sup>*, *h<sup>2</sup>* koji se čitaju: *c dva*, *d dva,* *e dva* itd.
# **Treća** ili **triput podvučena oktava** zove se tako jer je "podvučena" sa tri pomoćnice. Njeni tonovi beleže se malim slovom i brojem 3 iznad njih. Sadrži sledeće tonove: *c<sup>3</sup>*, *d<sup>3</sup>*, *e<sup>3</sup>*, *f<sup>3</sup>*, *g<sup>3</sup>*, *a<sup>3</sup>*, *h<sup>3</sup>* koji se čitaju: *c tri*, *d tri,* *e tri* itd.
# **Četvrta** ili **četiri puta podvučena oktava** zove se tako jer je "podvučena" sa četiri pomoćnice. Njeni tonovi beleže se malim slovom i brojem 4 iznad njih. Sadrži sledeće tonove: *c<sup>4</sup>*, *d<sup>4</sup>*, *e<sup>4</sup>*, *f<sup>4</sup>*, *g<sup>4</sup>*, *a<sup>4</sup>*, *h<sup>4</sup>* koji se čitaju: *c četiri*, *d četiri* *e četiri* itd.
# **Peta** ili **pet puta podvučena oktava** zove se tako jer je "podvučena" sa pet pomoćnica. Njeni tonovi beleže se malim slovom i brojem 5 iznad njih. Sadrži sledeće tonove: *c<sup>5</sup>*, *d<sup>5</sup>*, *e<sup>5</sup>*, *f<sup>5</sup>*, *g<sup>5</sup>*, *a<sup>5</sup>*, *h<sup>5</sup>* koji se čitaju: *c pet*, *d pet* *e pet* itd.

* Sve tonove tonskog sistema mogu odsvirati samo velike orgulje, klavir može da odsvira nešto više od 7 oktava, harfa i harmonika manje od 7, dok ostali instrumenti obuhvataju od 2 1/2 do 3 1/2 oktave.

## Povezano
* Stepen
* Ceo stepen
* Polustepen
* Hromatska lestvica

## Reference